מרים אדלסון

מרים אדלסון (לבית פרבשטיין; בעבר אוקסהורן; נולדה ב-10 באוקטובר 1945) היא מיליארדרית יהודיה אמריקאית-ישראלית, פילנתרופית, רופאה פנימית, ומומחית בתחום התמכרות לסמים. ב-1991 נישאה לאיל ההון האמריקאי שלדון אדלסון, ויחד תרמו כספים רבים לפעילויות חינוכיות דוגמת פרויקט תגלית, הקמת הפקולטה לרפואה באוניברסיטת אריאל, קמפוס חינוכי יהודי בלאס וגאס, וכן לפעילויות פוליטיות שמרניות, כולל עם המפלגה הרפובליקנית בארצות הברית. לאחר מות בעלה ב-2021, הפכה אדלסון לאדם העשיר בישראל, עם הון מוערך של כ-31.6 מיליארד דולר על פי מגזין פורבס. אדלסון היא המוציאה לאור ובעליו של העיתון "ישראל היום". החל מדצמבר 2023, היא הבעלים של קבוצת ה-NBA "דאלאס מאבריקס". מרים פרבשטיין נולדה בתל אביב תחת שלטון המנדט הבריטי בשנת 1945, לשמחה ומנוחה פרבשטיין, שעלו לארץ ישראל מפולין לפני השואה. אביה, שמחה פרבשטיין היה חבר בולט במפלגת מפ"ם. יש לה עוד שלושה אחים. בשנת 1950 התיישבה משפחתה בחיפה, ואביה היה בעלים של מספר בתי קולנוע בעיר. היא למדה בבית הספר הריאלי העברי בחיפה, אותו סיימה במחזור מ"ד. שירתה בצה"ל כקצינת רפואה בנס ציונה. היא בוגרת האוניברסיטה העברית בירושלים במיקרוביולוגיה וגנטיקה, ולאחר מכן המשיכה לתואר בפקולטה לרפואה של אוניברסיטת תל אביב. את שני התארים סיימה בהצטיינות יתרה. נושא עבודת הדוקטורט של אדלסון, שהוגשה בספטמבר 1973, היה "סקר על המוקופוליסכרידיות (מ.פ.ס) בישראל (מבחינה קלינית, גנטית ורנטגנית)" והיא נכתבה בהדרכתם של פרופ' שמואל שור וד"ר סיריל ליגום. היא התמחתה ברפואה פנימית, והייתה אחראית על הרפואה הפנימית בחדר המיון בבית החולים רוקח (הדסה) בתל אביב. בשנת 1986 נסעה לארצות הברית, למדה באוניברסיטת רוקפלר במנהטן, והתמחתה בנושא התמכרות לסמים אצל מרי-ג'ין קריק. בדצמבר 2023, לאחר שאושרה המכירה בהנהלת ליגת ה-NBA, הפכה לבעלת השליטה בקבוצת הכדורסל "דאלאס מאבריקס", לאחר שמארק קיובן מכר לה את מרבית המניות שלו בקבוצה תמורת 3.5 מיליארד דולר. ב-1993 ייסדה באוניברסיטת רוקפלר מרכז מחקר לטיפול בהתמכרויות. ב-1993 נפתחה ברחוב דפנה בתל אביב מרפאת אדלסון, המסונפת לבית החולים איכילוב וזאת במטרה להדגיש שהתמכרות לסמים היא מחלה, אשר צריכה להיות מטופלת בבית חולים. המרפאה היא מרפאת המתאדון היחידה המסונפת למרכז רפואי (איכילוב) ולפקולטה לרפואה (באוניברסיטת תל אביב), ומטופלים בה חולים בגירים במחלת ההתמכרויות לסמים ממשפחת האופיואידים, (למשל הרואין). המרפאה גם מבצעת מחקר על השפעת הטיפול במתאדון על המטופלים. בשנת 2000 נפתח מרכז הטיפולים והמחקר על שם ד"ר מרים ושלדון אדלסון בלאס וגאס, במרפאה זו מטופלים גם ילדים. החל מחודש מאי 2018 היא מכהנת כמו"ל "ישראל היום", במקומו של אשר בהרב, שהיה המו"ל הראשון של העיתון. ב-24 באוגוסט 2018 פרסמה טור בעיתון ישראל היום, ובו הודיעה שבהשראת חוק הלאום יתנוסס דגל ישראל בכותרת של העיתון "ישראל היום". בני הזוג אדלסון תרמו יחד רבות לארגונים יהודיים, בהם פרויקט תגלית, המממן ביקורי בני נוער בישראל. מאז 2007 תרמו בני הזוג אדלסון יותר מ-100 מיליון דולר לפרויקט. משפחת אדלסון תרמה 25 מיליון דולר ל"יד ושם". בשנת 2014 תרמו בני הזוג אדלסון 5 מיליון דולר לפקולטה למדעי הבריאות באוניברסיטת אריאל. ביוני 2017 תרמו בני הזוג אדלסון 20 מיליון דולר להקמת פקולטה לרפואה באוניברסיטת אריאל, וזו נקראה על שמם. הפקולטה נחנכה ב-22 ביוני 2021. ב-2017 תרמו בני הזוג כ-12 מיליון דולרים לבנק הדם הלאומי שמוקם בקריית מד"א שברמלה. בינואר 2017 התקיים טקס השבעת נשיא ארצות הברית, דונלד טראמפ. מרים ובעלה היו שותפים לארגון כספים עבור הטקס וכיהנו כשניים מ-17 מסגני הנשיא הפיננסיים של הארגון המנהל את הטקס. היא ובעלה נכחו בטקס. באפריל 2018 תרמו בני הזוג אדלסון 70 מיליון דולר ל"פרויקט תגלית", לרגל שנת ה-70 לעצמאות ישראל ולציון 18 שנים לפרויקט. נישאה לגינקולוג אריאל אוקסהורן, ונולדו להם שתי בנות. הזוג התגרש בשנת 1980. אחת מבנותיה מנישואין אלה היא יסמין לוקץ', מייסדת חברת "ICON" וחברה בצוות המשקיעים בתוכנית הטלוויזיה "הכרישים" ב"קשת". כשנסעה בשנת 1986 ללמוד באוניברסיטת רוקפלר, פגשה את בעלה לעתיד, שלדון אדלסון, בבליינד דייט. הם התחתנו בשנת 1991, ונולדו להם שני בנים (מתן ואדם). ב-11 בינואר 2021 התאלמנה. כתוצאה מנישואים אלה, על פי דירוג פורבס ל-2021, היא נחשבת לישראלית העשירה בעולם, ולאשה החמישית בעושרה בעולם. ב-2007 הוענק לה תואר דוקטור לשם כבוד על ידי אוניברסיטת תל אביב. ב-25 במרץ 2008 הוענק לה ולבעלה פרס וודרו וילסון על אזרחות עסקית למופת. ב-2013 היא קיבלה אזרחות כבוד של ירושלים. ב-2013 זכתה באות אומ"ץ על היותה "אשת המופת בתחום החברתי" ופעילות חובקת עולם. ב-16 בנובמבר 2018 העניק לה נשיא ארצות הברית דונלד טראמפ את מדליית החירות הנשיאותית, שהיא העיטור האזרחי הגבוה ביותר בארצות הברית. ב-22 ביוני 2021 הוענק לה תואר דוקטור לשם כבוד על ידי אוניברסיטת אריאל, בעת חנוכת מבנה בית הספר לרפואה. ב-19 ביולי 2021 הוענק לה תואר דוקטור לשם כבוד על ידי המרכז הבינתחומי הרצליה. מדיה וקבצים בנושא מרים אדלסון בוויקישיתוף נתי טוקר, מרים אדלסון, באתר TheMarker‏, 4 ביוני 2019 שוקי שדה, כך השתלטה במהירות האישה העשירה בישראל על האימפריה שהותיר בעלה, באתר TheMarker‏, 1 באפריל 2022 "Miriam Adelson | Hadassah Magazine". Hadassah Magazine (באנגלית אמריקאית). 2014-10-22. שירות גלובס, ‏עסקת ענק: מרים אדלסון תרכוש את קבוצת ה־NBA דאלאס מאבריקס מהמיליארדר מארק קיובן, באתר גלובס, 29 בנובמבר 2023 "Meet the woman behind Sheldon Adelson". Fortune (באנגלית). נבדק ב-2018-08-03. ארז לין, "אין דבר שישתווה להענקת מתנה שהיא מתנת החיים", באתר ישראל היום, 13 באוקטובר 2018 Sale of Mavs gets approved, The Official Home of the Dallas Mavericks, ‏2023-12-28 (באנגלית אמריקאית) Rahel Musleah, Miriam Adelson, Hadassah Magazine, ‏נובמבר 2014 (באנגלית) דניאל סיריוטי, "לתלמידים כאן יהיה חלק חשוב בעיצוב ישראל של מחר", ישראל היום, 17.10.18, עמ' 17 עבודת הדוקטורט של מרים אוקסהורן-פרבשטין: ראש הוועדה להערכת העבודה - פרופ' נחום בוגר, הודפס בדפוס "אות" חיפה, עיצוב גרפי: יטלר חיפה מרים אדלסון תרכוש את דאלאס מאבריקס ממארק קיובן תמורת 3.5 מיליארד דולר, באתר וואלה, 29 בנובמבר 2023 Patrick Dumont, Mavericks majority shareholder, gives his first interview as governor, Dallas News, ‏2024-02-10 (באנגלית) אתר מרפאת אדלסון בתל אביב חילופי תפקידים ב"ישראל היום", באתר ישראל היום, 18 במאי 2018 מרים אדלסון, למען ציון – להניף את דגל הלאום, באתר ישראל היום, 24 באוגוסט 2018 Birthright Israel... on second thought יורי ילון, הזוג אדלסון תרם עוד 5 מיליון דולר לפרויקט "תגלית", באתר ישראל היום, 5 בדצמבר 2011 אדלסון תורם 25 מיליון דולר לאוניברסיטת אריאל, באתר nrg‏, 24 ביוני 2014 ליאור דטל, רוני לינדר-גנץ, תרומת ענק ופקולטה לרפואה על שם אדלסון: בנט מכפיל את אוניברסיטת אריאל, באתר TheMarker‏, 18 ביוני 2017 צעד נוסף בדרך לפתיחת בית ספר לרפואה באריאל, באתר ישראל היום, 23 בנובמבר 2017 נועם דביר, נחנך מבנה בית הספר לרפואה באריאל: "הנצחה לשלדון ז"ל", באתר ישראל היום, 22 ביוני 2021 מערכת ישראל היום, 17 מיליון ד' נתרמו להקמת בנק דם חדשני בישראל, באתר ישראל היום "Sheldon Adelson, Steve Wynn join Donald Trump's inauguration team". USA TODAY (באנגלית). נבדק ב-2018-08-09. TheMarker Online, כך הגיעו האדלסונים למקום של כבוד בהשבעה של טראמפ, באתר TheMarker‏, 22 בינואר 2017 ארז לין, לרגל שנת ה-70: הזוג אדלסון תרם 70 מיליון ד' ל"תגלית", באתר ישראל היום, 17 באפריל 2018 "The Brass Ring". The New Yorker (באנגלית אמריקאית). נבדק ב-2018-08-03. "The Adelson Method". Haaretz (באנגלית). 2008-03-06. נבדק ב-2018-08-03. ענת ביין-לובוביץ', ‏יסמין לוקץ', אורן דוברונסקי ואלדד תמיר הצטרפו אל "הכרישים", באתר גלובס, 23 בדצמבר 2018 אמיר זוהר, יש לי חולשה לאנשים חלשים, באתר הארץ, 26 בפברואר 2008 ד"ר מרים אדלסון, בכאב גדול: שלדון אדלסון 1933–2021, באתר ישראל היום, 12 בינואר 2021 מרים אדלסון כובשת את רשימת פורבס – הישראלית העשירה בעולם, באתר פורבס ישראל, ‏6 באפריל 2021 "Sheldon G. Adelson and Dr. Miriam Adelson Receive Prestigious Woodrow Wilson Award for Corporate Citizenship" (הודעה לעיתונות). Las Vegas Sands Corp. (via PR Newswire). 26 במרץ 2008. ארכיון מ-22 באוקטובר 2014. {{cite press release}}: (עזרה) "Grapevine: Honorary citizens". The Jerusalem Post | JPost.com. נבדק ב-2018-08-03. כלות וחתני אות אומ"ץ לשנת 2013, באתר תנועת אומ"ץ, ‏2013 אי-פי, טראמפ יעניק את מדליית החירות הנשיאותית הראשונה בתקופתו למרים אדלסון, באתר הארץ, 10 בנובמבר 2018 נועם (דבול) דביר, המרכז הבינתחומי העניק תואר ד"ר של כבוד לד"ר מרים אדלסון, באתר www.israelhayom.co.il, ‏19/7/2021